CELEX: 31987R2066
Language: el
Date: 1987-07-14
Title: Κανονισμός (ΕΟΚ) αριθ. 2066/87 της Επιτροπής της 14ης Ιουλίου 1987 περί παύσεως της αλιείας αμμόχελου (αμμοδύτης) από πλοία με σημαία κράτους μέλους

Avis juridique important

|

31987R2066

Κανονισμός (ΕΟΚ) αριθ. 2066/87 της Επιτροπής της 14ης Ιουλίου 1987 περί παύσεως της αλιείας αμμόχελου (αμμοδύτης) από πλοία με σημαία κράτους μέλους  

Επίσημη Εφημερίδα αριθ. L 194 της 15/07/1987 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 2066/87 ΤΗΣ ΕΠΙΤΡΟΠΗΣ  της 14ης Ιουλίου 1987  περί παύσεως της αλιείας αμμόχελου (αμμοδύτης) από πλοία με σημαία κράτους μέλους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε τελευταία από τον κανονισμό (ΕΟΚ) αριθ. 4027/86 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4035/86 του Συμβουλίου της 22ας Δεκεμβρίου 1986 για την κατανομή μεταξύ των κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από το Jan Mayen (3) προβλέπει τις ποσοστώσεις για αμμόχελο (αμμοδύτης) για το 1987·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσότητα που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων για αμμόχελο (αμμοδύτης), στα ύδατα των διαιρέσεων CIEM IV (νορβηγικά ύδατα), από πλοία μα σημαία κράτους μέλους ή νηολογημένα σε κράτος μέλος, έφθασαν τις ποσοστώσεις που είχαν διατεθεί για το 1987,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων αμμόχελου (αμμοδύτης) στα ύδατα των διαιρέσεων CIEM IV (νορβηγικά ύδατα), από πλοία με σημαία κράτους μέλους ή νηολογημένα σε κράτος μέλος, εκτιμάται ότι έχει εξαντλήσει τις ποσοστώσεις που είχαν διατεθεί το 1987.  Απαγορεύεται η αλιεία αμμόχελου (αμμοδύτης) στα ύδατα της διαιρέσεως CIEM IV (νορβηγικά ύδατα), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση αμμόχελου (αμμοδύτης) που έχει αλιευθεί στις διαιρέσεις αυτές από πλοία με σημαία κράτους μέλους ή νηολογημένα σε κράτος μέλος, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Ιουλίου 1987.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 376 της 31. 12. 1986, σ. 4.  (3) ΕΕ αριθ. L 376 της 31. 12. 1986, σ. 80.